Vakarų Paru

Vakarų Paru () arba Erepekuru (Rio Erepecuru) – upė šiaurinėje Brazilijoje, Paros valstijoje; kairysis Trombetaso (Amazonės baseinas) intakas. Prasideda Gvianos plokščiakalnio prieigose, Tumukumakės kalnuose (460 m aukštyje), šalia Surinamo sienos, netoli Rytų Paru ištakų. Teka pietų kryptimi. Aukštupyje gausu slenksčių ir krioklių (Ančių, Trijų Gerklių, Mėnulio Užtemimo, Kapibaros, Balandžio 14-osios).Mapa Político do Estado Pará , IBGE, 2009. Žemupyje vinguriuoja, šakojasi į protakas (pagrindinė – Kumina). Įteka į Trombetasą ~35 km aukščiau Orišiminos.

Didžiausias intakas – Marapis (dešinysis).

Vakarų Paru baseinas gyvenamas labai retai (indėnų zojų, aparajų, vajanų, kačujanų, tirijų bei izoliuotos bendruomenės).Parque Indígena Tumucumaque, terrasindigenas.org.br Aplink upę yra Tumukumakės parko bei Zojų indėnų teritorijos.

 Šaltiniai 

Kategorija:Brazilijos upės